के॰ आसिफ़
के॰ आसिफ़ (14 जून 1922 – 9 मार्च 1971) एक भारतीय फ़िल्म निर्देशक ,फ़िल्म निर्माता तथा पटकथा लेखक थे। ये मुख्य रूप से 1960 में बनी मुग़ल-ए-आज़म के लिए जाने जाते है। वह उत्तर प्रदेश के इटावा में पैदा हुए थे। महज आठवीं जमात तक पढ़े थे। पैदाइश से जवानी तक का वक्त गरीबी में गुजारा था। फिर उन्होंने भारतीय सिनेमा के इतिहास की सबसे बड़ी, भव्य और सफल फिल्म का निर्माण किया। यह इसलिए मुमकिन हुआ, क्योंकि उन्हें सिर्फ इतना पता था कि उनकी फिल्म के लिए क्या अच्छा है और क्या बुरा.हम बात कर रहे हैं फिल्म इंडस्ट्री के महान डायरेक्टर्स में से एक करीमुद्दीन आसिफ की, जिन्हें लोग के. आसिफ के नाम से जानते हैं और वह फिल्म थी ‘मुगल-ए-आजम’.आसिफ का जन्म 14 जून, 1922 को हुआ था और 9 मार्च, 1971 को वह इस दुनिया से रुख्सत हो गए।
शहीद लतीफ
शहीद लतीफ़ (11 जून 1913 - 16 अप्रैल 1967) एक हिंदी फ़िल्म निर्देशक, लेखक और निर्माता थे। "वह जिद्दी" (1948) जैसी फ़िल्मों के निर्माता थे, जिन्होंने देव आनंद के करियर और "आरज़ू" (1950) के अभीनेता दिलीप कुमार और कामिनी कौशल को लॉन्च किया। प्रसिद्ध उर्दू कवि कैफ़ी आज़मी ने 1951 में "उनकी फ़िल्म बुज़दिल के" से गीतकार के रूप में अपने करियर का आग़ाज़ किया।